**ОЛДИ-СОТДИ ШАРТНОМАСИ**

|  |  |  |
| --- | --- | --- |
| «\_\_\_»\_\_\_\_\_\_\_\_\_\_\_20\_\_\_ йил | №\_\_\_\_\_-сон | Чуст шаҳри |

Амалдаги Низом асосида иш кўрувчи, кейинчалик "Харидор" деб юритилувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номидан бюджет ташкилоти раҳбари \_\_\_\_\_\_\_\_\_\_\_\_\_\_\_\_\_\_ бир томондан ва амалдаги Устав асосида иш кўрувчи, кейинчалик "Етказиб берувчи" деб юритилувчи \_\_\_\_\_\_\_\_\_\_\_\_\_\_\_\_\_\_\_\_\_\_\_\_номидан иш кўрувчи \_\_\_\_\_\_\_\_\_\_\_\_\_\_\_\_\_\_иккинчи томондан, мазкур шартномани қуйидагилар тўғрисида туздилар:

**I. ШАРТНОМА МАВЗУСИ**

1.1 Ушбу шартномага кўра "Етказиб берувчи" қуйидаги жадвалда кўрсатилган маҳсулотларни белгиланган миқдорларда, сифатда, ассортиментда ва муддатларда "Харидор"га етказиб беради, "Харидор" эса етказиб берилган маҳсулот ҳақини ўз вақтида тўлаш мажбуриятини олади

|  |  |  |  |  |  |
| --- | --- | --- | --- | --- | --- |
| № | Махсулот номи | Улчов бирлиги | Микдори | Нархи | Сумма |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |

**II. "ТОВАР (МАҲСУЛОТ)" НИНГ СИФАТИ.**

2.1 Етказиб бериладиган “товар (маҳсулот)”нинг сифати Ўзбекистон Республикасининг амалдаги қонунчиликка асосан етказиб бериладиган товар ва моддий-қийматликлар учун белгиланган ГОСТ ва бошқа меъёрларга мувофиқ бўлиши ҳамда сифат сертификати ёки тахлил (текшириш) баёни билан тасдиқланиши шарт.

2.2. “Бюджет ташкилоти” га “Товар (маҳсулот)” билан бирга мувофиқлик сертификати нусхаси, Етказиб берувчи томонидан расмийлаштирилган ДБД (давлат божхона декларацияси) нусхаси тақдим этилади.

2.3. “Етказиб бериладиган “Товар (маҳсулот)” учун 3 ой муддатга кафолат берилади.

**III. ТОМОНЛАРНИНГ ҲУҚУҚ ВА МАЖБУРИЯТЛАРИ**

3.1. "Харидор"нинг ҳуқуқлари:

"Етказиб берувчи"дан шартномани бажариш учун зарур бўлган амалдаги давлат стандартлари ва бошқа норматив ҳужжатлар билан таъминлашни талаб қилиш;

"Товар (маҳсулот)" "Харидор"га транспортда ташилганда "Етказиб берувчи"дан транспорт харажатларини қоплашни талаб қилиш;

"Етказиб берувчи"дан мазкур шартномага мувофиқ бериладиган буюртманомага мувофиқ тегишли сифат, ассортиментдаги "Товар (маҳсулот)" етказиб берилишини талаб қилиш;

зарур сифатга эга бўлмаган "Товар (маҳсулот)" етказиб берилмаган тақдирда ўз танлашига кўра:

- зарур сифатга эга бўлмаган "Товар (маҳсулот)" шунга ўхшаш "Товар (маҳсулот)" билан алмаштирилишини;

- камчиликлар бепул бартараф этилишини ёки камчиликлар "Харидор" ёхуд учинчи шахслар томонидан тўғриланиши харажатларини қоплашни;

- баҳосининг мутаносиб тарзда камайтирилишини талаб қилиш;

мазкур шартнома шартлари бажарилмаганлиги ёки зарур даражада бажарилмаганлиги натижасида етказилган зарар қопланишини "Етказиб берувчи"дан талаб қилиш.

3.2. "Харидор"нинг мажбуриятлари:

ўз буюртманомаси бўйича етказиб берилган "Товар (маҳсулот)"ни мазкур шартномага мувофиқ қабул қилиш;

"Товар (маҳсулот)"га мазкур шартноманинг 3.1-бандида кўрсатилган нарх бўйича, қабул қилиш-топшириш далолатномаси имзоланган пайтдан бошлаб 30 кун мобайнида ҳақ тўлаб беради.

3.3. "Етказиб берувчи" қуйидаги ҳуқуқларга эга:

Етказиб берилган "Товар (маҳсулот)" учун олдиндан ҳақ тўланишини ва амалдаги қонун ҳужжатларида белгиланган тартибда ва ҳажмда узил-кесил ҳисоб қилинишини Бюджет ташкилотидан талаб қилиш;

берилган буюртманомага мувофиқ етказиб берилган "Товар (маҳсулот)"ни қабул қилиш асоссиз рад этилиши натижасида етказилган зарар қопланишини "Туловчи"дан талаб қилиш.

3.4. "Етказиб берувчи" қуйидагиларга мажбур:

"Харидор"га "Товар (маҳсулот)"ни мазкур шартномага мувофиқ ёки "Харидор" томонидан мазкур шартноманинг 5.8-бандида назарда тутилган тартибда бериладиган унинг буюртманомасига мувофиқ муддатлар, сифат ва миқдорда етказиб бериш;

агар "Товар (маҳсулот)"ни етказиб бериш жараёнида "Етказиб берувчи" шартнома шартлари ва нормативлардан чекинишга йўл қўйган бўлса, "Харидор"нинг талаби билан аниқланган барча камчиликларни 90 кун муддатда текин тузатиб бериш.

3.5 «Туловчи»нинг мажбуриятлари

«Бюджет ташкилоти» томонидан махсулот кабул килиб олингандан сунг керакли хужжатлар такдим этилгандан сунг \_90 кун муддат ичида махсулот хакини тулик «Етказиб берувчи»нинг хисоб ракамига утказиб бериш;

«Товар»(махсулот) суммасининг олдиндан тўланиши керак бўлган ҳақини зарурий хужжатлар тақдим этилгандан сўнг 90 кун муддат ичида «Етказиб берувчи» хисоб рақамига ўтказиб бериш;

«Товар (махсулот) хақини тўлаш учун маблағларни ўтказиш учун хар қандай тўсқинликлар бўлган ҳолда томонларни зудлик билан огохлантириш.

**IV. ШАРТНОМАНИНГ БАҲОСИ ВА ҲИСОБ-КИТОБ ТАРТИБИ**

4.1. Мазкур шартноманинг баҳоси \_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил этади.

4.2. Маҳсулотни транспортда ташиш ва тушириш бўйича барча харажатларни "Етказиб берувчи" кўтаради.

Маҳсулот "Харидор"нинг транспорти билан етказиб берилган тақдирда "Етказиб берувчи" транспортда ташиш харажатларини унга қоплайди (идишни ҳам ўз ичига олган ҳолда амалдаги масса бўйича).

4.3. " Бюджет ташкилоти " етказиб бериладиган "Товар (маҳсулот)" туркуми суммасининг 15 фоизи миқдорида олдиндан ҳақ тўлайди. Етказиб берилган "Товар (маҳсулот)" учун қабул қилиш-топшириш далолатномаси имзолангандан кейин 90 кун муддатда узил-кесил ҳисоб-китоб қилади.

4.4. Етказиб берилган "Товар (маҳсулот)" учун пул утказиш йўли билан нақд пулсиз тартибда ҳисоб-китоб қилинади.

**V. ШАРТНОМАНИНГ БАЖАРИЛИШИ**

5.1. Шартнома мазкур шартнома ва қонун ҳужжатлари шартлари ва талабларига мувофиқ зарур тарзда бажарилиши керак.

Агар томонлар ўз зиммаларига қабул қилинган барча мажбуриятлар бажарилишини таъминласа, шартнома бажарилган деб ҳисобланади.

5.2. Шартнома бажарилишини бир томонлама рад этишга ёки шартнома шартларини бир томонлама ўзгартиришга йўл қўйилмайди, қонун ҳужжатларда белгиланган ҳоллар бундан мустасно.

5.3. "Товар (маҳсулот)" қабул қилиш-топшириш далолатномалари тузилган сана шартномалар бўйича мажбуриятлар бажарилган сана ҳисобланади.

Ҳисоб-китоб ҳужжатида банк муассасаси штампида кўрсатилган сана "Товар (маҳсулот)"га ҳақ тўлаш бўйича "Туловчи" мажбуриятлари бажарилган сана ҳисобланади.

5.4. "Харидор"нинг розилиги билан "Товар (маҳсулот)" муддатидан олдин етказиб берилиши мумкин. Етказиб берилган ва "Харидор" томонидан қабул қилинган "Товар (маҳсулот)" учун кейинги даврларда етказиб берилиши керак бўлган "Товар (маҳсулот)" ҳисобига ҳақ тўланади ва улар ҳисобига ўтказилади.

5.5. "Харидор" муддатлар бузилган ҳолда етказиб берилган "Товар (маҳсулот)"ни қабул қилишни рад этишга ҳақлидир.

5.6. Назарда тутилган миқдордан ортиқча бир номда "Товар (маҳсулот)" етказиб берилиши ушбу ассортиментга кирувчи бошқа номдаги етказиб берилмаган "Товар (маҳсулот)" ўрнини тўлдириш сифатида қаралмайди ва етказиб берилмаган "Товар (маҳсулот)"нинг ўрни тўлдирилиши керак, бундай "Товар (маҳсулот)" етказиб бериш "Харидор"нинг олдиндан берилган ёзма розилиги ёки талабномаси бўйича амалга оширилган ҳоллар бундан мустасно.

5.7. Етказиб берилган "Товар (маҳсулот)" бевосита "Харидор"нинг масъул ходими томонидан далолатнома бўйича қабул қилинади. Далолатномада етказиб берилган "Товар (маҳсулот)" миқдори, уларнинг сифати кўрсатилади.

5.8. "Харидор" илгари берилган буюртманомани бекор қилишга ёхуд "Товар (маҳсулот)"нинг тегишли туркумларини етказиб бериш санасини ўзгартиришга ҳақлидир, бу ҳақда "Етказиб берувчи"ни буюртманомада кўрсатилган сана бошланишидан камида 1 кун олдин хабардор қилади.

**VI. ТОМОНЛАРНИНГ ЖАВОБГАРЛИГИ**

6.1. Етказиб берилаётган "Товар (маҳсулот)" сифати, миқдори "Етказиб берувчи" томонидан нотўғри аниқланиши, уларнинг қиймати нотўғри белгиланиши ва ундирилиши ҳоллари аниқланган тақдирда "Етказиб берувчи" етказиб берилаётган "Товар (маҳсулот)"нинг сифатини, шунингдек уларнинг миқдорини ҳисобга олган ҳолда қайта ҳисоб-китоб қилади ва ҳисоблаб чиқилган ушбу суммадан ташқари "Харидор"ка нотўғри ҳисоб-китоб қилинган сумманинг 20 фоизи миқдорида жарима тўлайди.

6.2. "Товар (маҳсулот)"ни етказиб бериш кечиктирилган ёки тўлиқ етказиб берилмаган тақдирда "Етказиб берувчи" "Харидор"га кечиктирилган ҳар бир кун учун мажбурият бажарилмаган қисмининг   
0,5 фоизи миқдорида пеня тўлайди, бироқ бунда пенянинг умумий суммаси етказиб берилмаган "Товар (маҳсулот)" қийматининг 50 фоизидан ортиқ бўлмаслиги керак. Пеня тўланиши шартнома мажбуриятларини бузган томонни шартномани зарур тарзда бажаришдан ва "Товар (маҳсулот)" етказиб бериш муддати кечиктирилиши ёки тўлиқ етказиб берилмаслиги туфайли етказилган зарарлар қопланишидан озод этмайди.

6.3. Етказиб берилган "Товар (маҳсулот)" учун ўз вақтида ҳақ тўланмаганда " Бюджет ташкилоти " "Етказиб берувчи"га муддати кечиктирилган ҳар бир кун учун кечиктирилган тўлов суммасининг   
0,4 фоизи миқдорида пеня тўлайди, бироқ бу кечиктирилган тўлов суммасининг 50 фоизидан ортиқ бўлмаслиги керак.

**VII. НИЗОЛАРНИ ҲАЛ ЭТИШ ТАРТИБИ**

7.1. Келишмовчиликлар ва низоли масалалар келиб чиққан тақдирда, томонлар, қоидага кўра, мустақил равишда уларни судгача ҳал этиш чораларини кўрадилар.

7.2. Томонлар келишмовчиликлар ва низоларни ҳал этиш учун бевосита судга мурожаат қилишга ҳақлидир.

**VIII. Форс-Мажор.**

8.1.Томонларга боғлиқ бўлмаган ҳолатлар ёнғин, сув тошқини, шу каби бошқа ҳолатларда ҳамда Ўзбекистон Республикаси Президенти фармонлари ва Вазирлар Маҳкамасининг қарорлари, агар тегишли ҳужжатлари билан тасдиқланган тақдирда мажбурият бажарилмаганлиги учун томонлар жавобгарлигидан озод этилади.

**IX. ШАРТНОМАНИНГ АМАЛ ҚИЛИШИ**

9.1. Мазкур шартнома тегишли тартибда имзоланиб, Ғазначиликдан рўйхатдан ўтгандан сўнг Бюджетдан маблағ олувчилар учун 2016 йил 22 декабрдаги Узбекистон Республикаси Адлия вазирлигидан 2850-сон билан руйхатдан утган (Узбекистон Республикаси бюджет тизими бюджетларининг газна ижроси коидаларига асосан) амал килиш муддати 31 декабр 20\_\_ йилгача белгиланади.

9.2. Томонлар ўртасидаги муносабатлар улар томонидан мазкур шартноманинг барча шартлари бажарилган ва ҳисоб-китоб тўлиқ тугалланган тақдирда тўхтатилади.

**X. ЯКУНИЙ ҚОИДАЛАР**

10.1. Мазкур шартнома томонларнинг келишувига кўра ёки бошқа томон шартнома шартларини жиддий равишда бузган тақдирда, томонлардан бирининг талаби бўйича суд тартибида бекор қилиниши мумкин.

10.2. Мазкур шартномага ҳар қандай ўзгартириш ва қўшимчалар улар ёзма шаклда содир этилиши ва томонларнинг бунга зарур даражада вакил қилинган вакиллари томонидан имзоланиши шарти билан ҳақиқий ҳисобланади.

10.3. Мазкур шартнома икки нусхада тузилади. Шартноманинг барча нусхалари тенг юридик кучга эгадир.

**XI. Томонларнинг юридик манзили ва реквизитлари:**

|  |  |  |
| --- | --- | --- |
| **"Етказиб берувчи"** |  | **«Буюртмачи»** |
|  |  |  |
| Манзил:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Тел./факс\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Тел./факс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| ҳ/в \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | ш/ҳ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Банк: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | МФО: \_\_\_\_\_\_\_, СТИР:\_\_\_\_\_\_\_\_\_\_\_\_\_\_ |
| МФО:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ИНН: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Ўзбекистон Республикаси Молия Вазирлиги ягона Ғазначилиги  ҳ/в: 23402000300100001010 |
|  |  | ғазначилик бўлинмаси  СТИР: 201122919 |
| **Раҳбар\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  | **Раҳбар\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  |  |